b'\n_START_ARTICLE_\nKatoli\xc5\xa1ke cerkve vzhodnega obreda\n_START_PARAGRAPH_\nKatoli\xc5\xa1ke cerkve vzhodnega obreda (tudi uniatske cerkve, vzhodna liturgija, liturgija vzhodnega obreda ali gr\xc5\xa1kokatoli\xc5\xa1ke cerkve) je oznaka za skupino katoli\xc5\xa1kih Cerkva, ki priznavajo katoli\xc5\xa1ki nauk in vrhovno oblast pape\xc5\xbea in so v polnem ob\xc4\x8destvu z Rimskokatoli\xc5\xa1ko cerkvijo, vendar uporabljajajo vzhodno liturgijo. Delijo se na uniatske cerkve, ki imajo pravoslavno liturgijo, in na orientalne cerkve, ki imajo liturgije starih predkalednoskih in monofizitskih cerkva.\n_START_SECTION_\nSlovenija\n_START_PARAGRAPH_\nV Sloveniji se uniati pojavijo v 16. stoletju, toda nikoli se ne vzpostavi velika skupnost. Zaradi tega danes Gr\xc5\xa1kokatoli\xc5\xa1ka cerkev v Sloveniji ni samostojna, ampak podrejena hrva\xc5\xa1ki, katere sede\xc5\xbe za Slovenijo se nahaja v Kri\xc5\xbeevcih._NEWLINE_V Sloveniji sta dve gr\xc5\xa1kokatoli\xc5\xa1ki cerkvi: Gr\xc5\xa1kokatoli\xc5\xa1ka cerkev sv. Cirila in Metoda v Metliki in v Dragah pri Suhorju. Na vrhu Gorjancev so sicer obnovljene razvaline gr\xc5\xa1kokatoli\xc5\xa1ke cerkve sv. Ilije ob razvalinah rimskokatoli\xc5\xa1ke podru\xc5\xbenice sv. Gere.'